ΓΡΑΠΤΗ ΕΡΩΤΗΣΗ E-2414/00

υποβολή: Laura Gonzlez lvarez (GUE/NGL) προς την Επιτροπή

(18 Ιουλίου 2000)

Θέμα: Σχέδιο κατασκευής τσιμεντεργοστασίου και λατομείου στη Sierra de Alconera

Προβλέπεται η κατασκευή τσιμεντεργοστασίου και λατομείου στη Sierra de Alconera, δηλαδή σε χώρο που έχει αναγνωρισθεί ως σημαντικός για τα πτηνά.

Το έργο αυτό, αν ληφθείπόψη η μεγάλη οικολογική αξία της ζώνης στην οποία πρόκειται να πραγματοποιηθεί, θα παραβιάσει ενδεχομένως τις ακόλουθες περιβαλλοντολογικές οδηγίες.

α) 79/409 /ΕΟΚ(1) σχετικά με τη διατήρηση των διασόβιων πτηνών"

β) 92/43/ ΕΟΚ(2) που αφορά τη διατήρηση των φυσικών οικοτόπων καθώς και της άγριας χλωρίδας και πανίδας"

γ) 85/337 /ΕΟΚ(3) σχετικά με την αξιολόγηση των επιπτώσεων μερικών δημοσίων και ιδιωτικών έργων επί του περιβάλλοντος.

Θα μπορούσε η Επιτροπή να αναφέρει τί ενέργειες θα μπορούσε να αναλάβει απέναντι στις ισπανικές αρχές για να εξασφαλίσει την τήρηση των εν λόγω οδηγιών και να φροντίσει για την απαγόρευση των παραβιάσεων του κοινοτικού δικαίου;

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(14 Σεπτεμβρίου 2000)

Η Επιτροπή γνωρίζει το έργο στο οποίο αναφέρεται το Αξιότιμο Μέλος του Κοινοβουλίου. Όντως διερευνάται ανάλογη καταγγελία.

Στις αρχές του 1998, επιχείρηση τσιμέντων ανακοίνωσε την πρόθεσή της να προβεί στην Sierra de Alconera, στο Badajoz, στην κατασκευή μονάδας παραγωγής τσιμέντου καθώς και τη δημιουργία αντιστοίχου λατομείου. Εν συνεχεία ζήτησε και επέτυχε την παραχώρηση εκ μέρους των αρχών δικαιωμάτων εξορυκτικών δραστηριοτήτων. Κατά πάσα πιθανότητα, οι απαλλοτριούμενες εκτάσεις θα αποτελούσαν την έδρα της μονάδας παραγωγής τσιμένου. Επιπλέον η εταιρεία αυτή ζήτησε άδεια εκμετάλλευσης λατομείου. Ενώ παρατηρήθηκε καθυστέρηση σε ό,τι αφορά τη χορήγηση της άδειας για την δημιουργία της μονάδας τσιμέντου, οι αρμόδιες αρχές προέβησαν σε εκτίμηση των επιπτώσεων του λατομείου και χορήγησαν σχετική άδεια στις 22 Ιουλίου 1998. Ο προσφεύγων αντιτίθετο στην τοποθεσία της μονάδας παραγωγής τσιμέντου επειδή θεωρούσε ότι η εκτίμηση των επιπτώσεων δεν εκτελέστηκε ορθά δεδομένου ότι έλαβε αποκλειστικά και μόνοπόψη το λατομείο ενώ το όλο έργο θα έθιγε πολύτιμη φυσική ζώνη.

Σύμφωνα με τις συγκεντρωθείσες πληροφορίες, σε ό,τι αφορά την οδηγία 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(1), την συχνά αναφερόμενη ως οδηγία για τους οικοτόπους, οι εγκαταστάσεις αυτές απαντούν στο εσωτερικό ζώνης με κοινοτική σημασία για τα πτηνά (ZICO) αριθ. 273. Επιπλέον, ο λύγκας, που συγκαταλέγεται μεταξύ των ειδών προτεραιότητας του παραρτήματος 2 της οδηγίας για τους οικοτόπους, απαντά στην περιοχή αυτή. Το άρθρο 6 παράγραφος 2, 6 παράγραφος 3 και 6 παράγραφος 4 ισχύει κατά συνέπεια εν προκειμένω.

Από την άποψη της οδηγίας 85/337/ΕΟΚ του Συμβουλίου της 27ης Ιουνίου 1985 σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), είναι σαφές ότι το λατομείο αποσκοπεί στην παροχή πρώτωνλών για την παραγωγή τσιμέντου στην μελλοντική μονάδα παραγωγής τσιμέντου. Υπό τις προϋποθέσεις αυτές, δεν είναι δυνατόν να διαιρεθεί στα δύο το συγκεκριμένο συνολικό οικονομικό έργο (κατασκευή μονάδας τσιμέντου με λατομείο που να γειτονεύει προς αυτήν για την παροχή πρώτωνλών) και να αξιολογηθούν οι άμεσες και έμμεσες επιπτώσεις μόνο για ένα από τα μέρη του έργου (ήγουν το λατομείο),

Επιστολή αναλόγου περιεχομένου απευθύνθηκε στις ισπανικές αρχές. Οι ισπανικές αρχές αφού πληροφορήθηκαν ότι έχειπάρξει προσφυγή για το θέμα αυτό ενημέρωσαν την Επιτροπή για το γεγονός ότι η μελέτη των επιπτώσεων θα αναθεωρηθεί προκειμένου να αξιολογηθούν τα άμεσα και έμμεσα αποτελέσματα του έργου στο σύνολό του. Η Επιτροπή εξέφρασε την ικανοποίησή της σε ό,τι αφορά την αναθεώρηση της ως άνω μελέτης αλλά προειδοποίησε τις ισπανικές αρχές ότι δεδομένου ότι πρόκειται για έργο το οποίο βρίσκεται στο εσωτερικό μιας ZICO, οι αρχές θα πρέπει να λάβουνπόψη τιςποχρεώσεις που απορρέουν από το άρθρο 6 της οδηγίας 92/43/ΕΟΚ.

Η Επιτροπή κάλεσε τις ισπανικές αρχές να διαβιβάσουν αντίγραφο της νέας μελέτης επιπτώσεων που θα πραγματοποιηθεί για το έργο αυτό, προκειμένου να εξακριβώσει κατά πόσο τηρούνται οι αντίστοιχες διατάξεις του κοινοτικού δικαίου.

(1) ΕΕ L 206 της 22.7.1992.

(2) ΕΕ L 175 της 5.7.1985.